Genci Nimanbegu

Genci Nimanbegu është politikan shqiptar nga Mali i Zi. 

 Jeta dhe arsimi 
Genci Nimanbegu lindi më 6 shtator 1971 në Ulqin, Jugosllavi (sot Mali i Zi). Shkollën fillore dhe të mesme e kreu në Ulqin, ndësa arsimin e lartë e filloi në Fakultetin Ekonomik në Dubrovnik, por për shkak të luftës në ish-Jugosllavi, e vazhdoi në Fakultetin Ekonomik në Podgoricë, ku dhe diplomoi. Është i martuar me Vahida Hasanaga-Nimanbegun.

 Veprimtaria politike 
Me një grup intelektualësh dhe patriotësh shqiptarë nga Ulqini, në vitin 2005, mori pjesë në krijimin e partisë shqiptare Forca e Re Demokratike (Forca) dhe u zgjodh nënkryetar i saj. Më 30 tetot 2021, zgjidhet kryetar i partisë Forca. Nimanbegu është deputet në Kuvendin e Malit të Zi që nga viti 2009.  Ai u zgjodh kryetar i Këshillit Kombëtar të Shqiptarëve në Mal të Zi në vitin 2013, detyrë që e mbajti deri në vitin 2018. Në vitet 2016–2020, ishte nënkryetar i Kuvendit të Malit të Zi.

Gjatë mbledhjes së 26-të të Kuvendit të Malit të Zi (viti 2016), ai shërbeu si nënkryetar i Parlamentit të Malit të Zi. Ka qenë anëtar i Komisionit për Turizëm, Bujqësi, Ekologji dhe Planifikim Hapësinor, Komisionit për Ekonomi, Financa dhe Buxhet dhe anëtar i Delegacionit të Përhershëm të Parlamentit të Malit të Zi në Asamblenë Parlamentare të NATO-s.

Funksionet parlamentare gjatë mbledhjes së 27-të të Parlamentit të Malit të Zi:

- Kryetar i Klubit të Deputetëve Shqiptarë;

- Zëvendëskryetar i Komisionit për Turizëm, Bujqësi, Ekologji dhe Planifikim Hapësinor;

- anëtar i Komisionit për të Drejtat dhe Liritë e Njeriut; Komisionit për monitorimin dhe kontrollin e procesit të privatizimit; Komisionit për Reformë Gjithëpërfshirëse Zgjedhore dhe të Grupit Punues për Hartimin e Ligjit për Kuvendin e Malit të Zi.

 Shiko dhe 

 Forca e Re Demokratike

 Referime 

Kategoria:Shqiptarë të Malit të Zi
Kategoria:Politikanë shqiptarë
Kategoria:Njerëz nga Ulqini
Kategoria:Lindje 1971
Kategoria:Deputetë të Kuvendit të Malit të Zi